b'\n_START_ARTICLE_\nLiberalizacija\n_START_PARAGRAPH_\nLiberalizacija je izraz koji u naj\xc5\xa1irem smislu ozna\xc4\x8dava uvo\xc4\x91enje novih pravnih propisa koji za posljedicu imaju uklanjanje prethodnih ograni\xc4\x8denja i restrikcija u raznim oblastima dru\xc5\xa1tvenog \xc5\xbeivota._NEWLINE_U u\xc5\xbeem smislu se pod liberalizacijom mo\xc5\xbee podrazumijevati ekonomska liberalizacija, odnosno uklanjanje ograni\xc4\x8denja i zapreka za obavljanje ekonomske djelatnost, npr. ukidanjem monopola i dozvolom privatnim i stranim poduzetnicima da vr\xc5\xa1e neku djelatnost; smanjenja ograni\xc4\x8denja vezana uz odre\xc4\x91enu veli\xc4\x8dinu poduze\xc4\x87a, vlasni\xc4\x8dke udjele, broj zaposlenika, radno vrijeme i sl. Vrlo \xc4\x8desto se uz ekonomsku liberalizaciju ve\xc5\xbee i pojam deregulacije._NEWLINE_Liberalizacija se mo\xc5\xbee odnositi i na ne-ekonomska pitanja, te mo\xc5\xbee npr. uklju\xc4\x8divati legalizaciju postojanja opozicijskih politi\xc4\x8dkih stranaka, putovanja u inozemstvo, istospolnog braka i sl._NEWLINE_Iako se pojam liberalizacija \xc4\x8desto vezuje uz pojam demokratizacija, oni nisu istovjetni, odnosno postoje brojni primjeri gdje su ne-demokratske dr\xc5\xbeave liberalizirale brojne oblasti dru\xc5\xa1tvenog \xc5\xbeivota, a da pri tome nisu dovele u pitanje vlastito dru\xc5\xa1tveno-politi\xc4\x8dko ure\xc4\x91enje.'